ΓΡΑΠΤΗ ΕΡΩΤΗΣΗ E-0205/03

υποβολή: Manuel dos Santos (PSE) προς την Επιτροπή

(3 Φεβρουαρίου 2003)

Θέμα: Παύση δραστηριοτήτων εργοστασίου

Είχα ήδηποβάλει στην Επιτροπή ερώτηση σχετικά με τη μετεγκατάσταση της επιχείρησης C & J Clark από το Castelo de Paiva (Πορτογαλία) στην Ινδία και, ενδεχομένως, στη Ρουμανία, όταν πληροφορήθηκα ότι η επιχείρηση ειδών ενδύσεως Gerry Weber ετοιμάζεται να πράξει κάτι αντίστοιχο, μεταφέροντας τις εγκαταστάσεις του εργοστασίου της από τον δήμο Figueir dos Vinhos, (Πορτογαλία), στο εξωτερικό.

Εάν τούτο αληθεύει και η μετεγκατάσταση αυτή πραγματοποιηθεί (ή, απλώς, η παύση δραστηριοτήτων του εργοστασίου), θα προκύψει μεγάλη ανεργία στην περιοχή, με καταστροφικές συνέπειες από κοινωνικής απόψεως.

Κατά πάσαν πιθανότητα και αυτή η επιχείρηση είχε ζητήσει σημαντικές κοινοτικές ενισχύσεις, τις οποίες και έλαβε.

Δεν αγνοώ ότι η Ευρωπαϊκή Επιτροπή, ως θεσματοφύλαξ της κοινοτικής νομοθεσίας, οφείλει να ευνοεί την ελεύθερη κυκλοφορία και τους νόμους της αγοράς, παρόλον ότι έχει επίσης καθήκον να εξασφαλίζει την απόλυτη τήρηση των όρων των συμβάσεων που αφορούν τις εγκατάστασεις επιχειρήσεων στην Ένωση.

Συν τοις άλλοις, σ'ό,τι αφορά την επιχείρηση αυτή,πάρχουν βάσιμεςποψίες ότι οι όροι της σχετικής σύμβασης δεν τηρήθηκαν απόλυτα.

Για τον λόγο αυτό ζητώ από την Επιτροπή να με πληροφορήσει:

1. εάν της γνωστοποιήθηκε αυτή η νέα περίπτωση μετεγκατάστασης·

2. εάν όχι, πρόκειται να προβεί σε κάποια σχετικά διαβήματα·

3. εάν εξετάζει τη δυνατότητα να εκπονήσει κοινοτική νομοθεσία η οποία, χωρίς να παραβιάζει την αρχή της ελεύθερης κυκλοφορίας και τους νόμους της αγοράς, θα δύναται να συντελέσει στον περιορισμό αυτών των κερδοσκοπικών ενεργειών που βλάπτουν τα συμφέροντα των ατόμων και των περιοχών και είναι αντίθετες με τον πραγματικό σκοπό των κοινοτικών ενισχύσεων.

Απάντηση της κ. Διαμαντοπούλου εξ ονόματος της Επιτροπής

(20 Μαρτίου 2003)

Η Επιτροπή δεν έχειπόψη της τη μετεγκατάσταση της εν λόγω επιχείρησης.

Όσον αφορά το Ευρωπαϊκό Κοινωνικό Ταμείο (ΕΚΤ), η Επιτροπή επιθυμεί ναπενθυμίσει στον κ. βουλευτή ότι οι επενδύσεις στη συνεχή επαγγελματική κατάρτιση αποτελούν αδήριτη ανάγκη για την Πορτογαλία, ιδίως για να ενισχυθεί η ανταγωνιστικότητα της χώρας αυτής. Ωστόσο οι επιδοτήσεις αυτές, όπως και οι επιδοτήσεις του Ευρωπαϊκού Ταμείου Περιφερειακής Ανάπτυξης (ΕΤΠΑ), χορηγούνται από τη διοίκηση του κράτους μέλους βάσει ενός πλαισίου κρατικών ενισχύσεων που έχει αποτελέσει αντικείμενο έγκρισης. Συνεπώς η κρατική διοίκηση έχει την ευθύνη να διασφαλίζει την τήρηση των κοινοτικών κανόνων σχετικά με τον ανταγωνισμό και ιδιαίτερα τις κατευθυντήριες γραμμές σχετικά με τις εν ισχύ κρατικές ενισχύσεις περιφερειακού χαρακτήρα(1), που εξέδωσε η Επιτροπή το Μάρτιο 1998. Οι κατευθυντήριες αυτές γραμμές προβλέπουν τη διατήρηση του χρηματοδοτούμενου προσωπικού κατά τη διάρκεια τουλάχιστον πέντε μηνών από τη στιγμή που ολοκληρώθηκαν οι επενδύσεις για τις οποίες χορηγήθηκαν οι επιδοτήσεις.

Μπορούν να εφαρμοστούν μια σειρά από κοινοτικές οδηγίες σε περίπτωση παύσης της λειτουργίας επιχειρήσεων με σημαντικές κοινωνικές επιπτώσεις, ιδιαίτερα τις ομαδικές απολύσεις: η οδηγία 98/59/ΕΚ του Συμβουλίου της 20ης Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις(2) και η οδηγία 94/45/ΕΚ του Συμβουλίου της 22ας Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης(3). Στις οδηγίες αυτές προβλέπεται η διενέργεια προηγούμενης ενημέρωσης και διαβούλευσης με τους εκπροσώπους των εργαζομένων σχετικά με τις εν λόγω αποφάσεις για να αποφευχθούν οι απολύσεις αυτές ή για να μετριαστούν οι κοινωνικές τους επιπτώσεις.

Οι οδηγίες αυτές έχουν μεταφερθεί στο εθνικό δίκαιο κάθε κράτους μέλους και συνεπώς εναπόκειται στις αρμόδιες εθνικές αρχές να μεριμνούν για την ορθή εφαρμογή των εν λόγω κανόνων.

Επίσης η οδηγία 2002/14/ΕΚ του Κοινοβουλίου και του Συμβουλίου της 11ης Μαρτίου 2002 περί θεσπίσεως γενικού πλαισίου ενημερώσεως και διαβουλεύσεως των εργαζομένων(4), αναπτύσσει τις αρχές αυτές προβλέποντας μηχανισμούς προηγούμενης συμμετοχής των εκπροσώπων των εργαζομένων στις στρατηγικές αποφάσεις των επιχειρήσεων και τις προβλεπόμενες εξελίξεις σχετικά με την απασχόληση των εργαζομένων σε αυτές. Η οδηγία αυτή προβλέπεται να μεταφερθεί στο εθνικό δίκαιο το αργότερο στις 21 Μαρτίου 2005. Είναι όμως σκόπιμο να επισημανθεί ότι τα περισσότερα κράτη μέλη ήδη διαθέτουν ορισμένες διατάξεις σχετικά με το θέμα αυτό.

Τον Ιανουάριο 2002 η Επιτροπή πρότεινε επίσης στους ευρωπαϊκούς κοινωνικούς εταίρους να καθορίσουν τις αρχές που πρέπει να τηρούν οι επιχειρήσεις σε περίπτωση αναδιάρθρωσής τους καθώς και τα κατάλληλα μέσα για να εξασφαλιστεί η τήρηση των αρχών αυτών στην Ένωση. Οι κοινωνικοί εταίροι αποφάσισαν στα τέλη 2002 να συμπεριλάβουν το θέμα αυτό στο πολυετές πρόγραμμα εργασίας τους. Η Επιτροπή ελπίζει οι προσπάθειες που θα καταβληθούν στο πλαίσιο του ευρωπαϊκού κοινωνικού διαλόγου να φέρουν συγκεκριμένα και εποικοδομητικά αποτελέσματα έτσι ώστε να αλλάξει ο τρόπος πραγματοποίησης των αναδιαρθρώσεων στην Ευρώπη.

(1) ΕΕ C 74 της 10.3.1998.

(2) ΕΕ L 225 της 12.8.1998.

(3) ΕΕ L 254 της 30.9.1994.

(4) ΕΕ L 80 της 23.3.2002.